PARLAMENTUL ROMÂNIEI

CAMERA DEPUTAŢILOR
Comisia  pentru  cultură, arte, mijloace de informare în masă

RAPORT

asupra proiectului de Lege privind publicitatea şi sponsorizarea pentru produsele din tutun

Proiectul de Lege privind publicitatea şi sponsorizarea pentru produsele din tutun (P.L.-X 477/2004) a fost transmis Comisiei pentru cultură, arte, mijloace de informare în masă, cu adresa nr. P.L.-X 477/01.09.2004, Comisia pentru cultură, arte, mijloace de informare în masă fiind sesizată în fond. Proiectul de Lege a fost trimis, spre avizare, Comisiei pentru sănătate şi familie, Comisei pentru industrii şi servicii, Comisiei pentru tehnologia informaţiei şi comunicaţiilor şi Comisiei juridice, de disciplină şi imunităţi. Până la data încheierii raportului, Comisia a primit toate aceste avize. În redactarea raportului, Comisia a ţinut cont de avizul emis de Consiliul Legislativ. 


Proiectul de Lege a fost adoptat de Senat în şedinţa din 30 august 2004.

Proiectul de Lege face parte din categoria legilor ordinare, potrivit prevederilor art. 73 alin. (1) din Constituţia României. 

Proiectul de Lege a fost dezbătut în şedinţa Comisiei din ziua de 8 septembrie 2004. 

Proiectul de Lege este de competenţa decizională a Camerei Deputaţilor.

În conformitate cu prevederile art. 52 din Regulamentul Camerei Deputaţilor, la dezbaterea proiectului de Lege au participat d-na Alexandra Cucu, director adjunct în Ministerul Sănătăţii şi Familiei, d-na Corina Ştefan, consilier în Ministerul Integrării Europene, precum şi d-na Gilda Lazăr şi d-nul Emanuel Băncilă, reprezentaţi ai companiei J. T. International.

La lucrările Comisiei au fost prezenţi 18 deputaţi, din totalul de 19 membri ai Comisiei.


Raportul Comisiei a fost adoptat cu unanimitatea voturilor celor prezenţi în sală în momentul votării (13 voturi pentru).


În urma dezbaterii, Comisia pentru cultură, arte, mijloace de informare în masă propune aprobarea proiectului de Lege privind publicitatea şi sponsorizarea pentru produsele din tutun, cu amendamentele anexate.

A M E N D A M E N T E   A D M I S E

la proiectul de Lege privind publicitatea şi sponsorizarea pentru produsele din tutun 

Nr.

crt.
Text iniţial
Textul propus 

(autorul amendamentului)
Motivarea amendamentelor propuse
Camera decizională

0
1
2
3
4

1. 
Art. 2.  – …

c) sponsorizare – orice formă de contribuţie publică sau privată, pentru orice eveniment, activitate sau persoană, cu scopul sau având ca efect direct sau indirect promovarea produselor din tutun;


Art. 2 lit. c) se modifică şi va avea următorul cuprins:

Art. 2.  – …

c) sponsorizare – orice formă de contribuţie publică sau privată, pentru orice eveniment, activitate sau persoană, cu scopul sau având ca efect direct sau indirect promovarea mărcilor produselor din tutun;

(Amendament propus de Comisia pentru sănătate şi familie şi de Comisia pentru industrii şi servicii)
Pentru corelare cu art. 5 alin. (1) din Legea sponsorizării, care distinge între denumirea sponsorului şi mărcile comerciale folosite pentru produsele sale, precum şi în concordanţă cu art. 4 alin. (2) din prezentul proiect de Lege.
Camera Deputaţilor

2. 
Art. 3. – (1) Se interzice publicitatea produselor din tutun:

a) în presa scrisă şi alte publicaţii tipărite;

b) pe posturile de radio şi de televiziune publice sau private;

c) în cinematografe;

d) pe panouri publicitare;

e) prin serviciile societăţii informaţionale;

f) prin folosirea mărcilor de tutun pe produse sau servicii, altele decât cele din industria tutunului;

g) prin vânzarea de dulciuri sau jucării destinate copiilor şi fabricate cu intenţia evidentă de a da produsului şi/sau ambalajului său asemănarea cu un tip de produs din tutun.
Art. 3 alin. (1) se modifică şi va avea următorul cuprins :
Art. 3. –  (1) Se interzice publicitatea produselor din tutun:

a) în presa scrisă şi alte publicaţii tipărite, cu excepţia anunţurilor prevăzute expres de lege;
b) transmisă de posturile de radiodifuziune şi de televiziune publice sau private;

c) în cinematografe;

d) pe panouri publicitare, copertine, sau structuri de afişaj pentru care se datorează taxa pentru afişaj în scop de reclamă şi publicitate prevăzută de Codul Fiscal;
e) prin serviciile societăţii informaţionale;

f) prin folosirea mărcilor de tutun pe servicii, care nu au legătură cu produsele din tutun; 

g) prin vânzarea de dulciuri sau jucării destinate copiilor şi fabricate cu intenţia evidentă de a da produsului şi/sau ambalajului său asemănarea cu un tip de produs din tutun.

(Amendament propus de Comisia pentru sănătate şi familie, de Comisia pentru industrii şi servicii şi d-nul deputat Márton Árpád Francisc)
Potrivit Codului Fiscal, preţurile maxime de vânzare cu amănuntul declarate pentru produsele din tutun trebuie să fie publicate în cel puţin două cotidiane naţionale.

Pentru o mai mare rigoare a textului.

Pentru corelare cu dispoziţiile Codului Fiscal, în cea ce priveşte publicitatea în locurile publice.

Pentru o mai bună corelare cu prevederile Recomandării Consiliului UE nr. 54/2003.
Camera Deputaţilor

3.     
Art. 3. - …

(2) – Publicitatea pentru produsele din tutun este permisă numai în publicaţii destinate în mod exclusiv profesioniştilor din domeniul industriei tutunului .
Alin. (2) al art. 3 se modifică şi va avea următorul cuprins:

(2) – Publicitatea pentru produsele din tutun este permisă numai în publicaţii destinate în mod exclusiv profesioniştilor din domeniul industriei tutunului şi în publicaţiile care nu au fost editate ori tipărite în România  sau într-un stat membru al Uniunii Europene şi nici nu sunt destinate în principal pieţei româneşti sau celei comunitare. 

(Amendament propus de Comisia pentru sănătate şi familie)
Pentru concordanţă cu prevederile exprese ale art.3 al Directivei.
Camera Deputaţilor.

4. 

La art. 3, după alin. (2), se introduce un alineat nou, alin. (3), care va avea următorul cuprins:

(3) Prin excepţie de la prevederile alin. (1) lit. d), este permisă publicitatea produselor din tutun prin servicii ale societăţii informaţionale, în condiţiile prevăzute la alin. (2).

(Amendament propus de d-nul deputat Márton Árpád Francisc)
Pentru a nu restrânge libertatea de expresie în mediul electronic.
Camera Deputaţilor

5. 
Art. 4. – (1) Se interzice sponsorizarea evenimentelor sau activităţilor care au loc în/sau la care participă România şi cel puţin un stat membru al Uniunii Europene sau care au efecte transfrontiere.
Alin. (1) al art. 4 se modifică şi va avea următorul cuprins:

Art. 4 – (1) Se interzice sponsorizarea evenimentelor sau activităţilor care au efecte transfrontiere şi care implică cel puţin două state membre ale Uniunii Europene, dintre care unul este România, sau au loc în mai multe state membre ale Uniunii Europene, dintre care unul este România.

(Amendament propus de d-nii deputaţi Márton Árpád Francisc)
Pentru a armonizare exactă cu prevederile Directivei nr. 33/2003 art. 5 alin. (1).
Camera Deputaţilor

6. 
Art. 5. – Pentru publicitatea produselor din tutun prin intermediul posturilor de radio şi televiziune şi sponsorizarea programelor de radiodifuziune se aplică prevederile Legii audiovizualului nr. 504/2002, cu modificările şi completările ulterioare.
Art. 5 se modifică şi va avea următorul cuprins:

Art. 5. – Pentru publicitatea produselor din tutun prin intermediul serviciilor de radiodifuziune  şi sponsorizarea programelor de radiodifuziune se aplică prevederile Legii audiovizualului nr. 504/2002, cu modificările şi completările ulterioare.

(Amendament propus de Comisia pentru sănătate şi familie)
Pentru corelare cu prevederile art. 3.
Camera Deputaţilor

7. 
Art. 6. – (1) Constituie contravenţii următoarele fapte şi se sancţionează astfel:
a) nerespectarea prevederilor art. 3 alin (1) şi art. 4 alin. (1) se sancţionează cu amendă contravenţională de la 250.000.000 la 500.000.000 lei.

b) nerespectarea de către firmele producătoare sau distribuitoare de produse din tutun a prevederilor art. 4 alin. (2) se sancţionează cu amendă contravenţională de la 50.000.000 la 100.000.000 lei; în cazul în care distribuitorul contravenient este elev sau student, fapta se sancţionează cu amendă de la 5.000.000 lei la 10.000.000 lei sau cu prestarea unei activităţi în folosul comunităţii pe o durată de 50 de ore, pentru contravenienţii majori, respectiv pe o durată de 25 de ore pentru contravenienţii minori, în condiţiile legii.

(2) A doua abatere  de la prevederile art. 4 alin. (1) se sancţionează cu amenda contravenţională prevăzută la alin. (1) lit. a) şi cu suspendarea temporară a activităţii, de către instituţiile competente.
Art. 6 se modifică şi va avea următorul cuprins;

Art.6. – (1) Constituie contravenţie nerespectarea prevederilor art. 3 alin (1) şi art. 4 alin. (1) şi se sancţionează cu amendă contravenţională de la 25.000.000 la 500.000.000 lei.

(2) Constituie contravenţie nerespectarea prevederilor art. 4 alin. (2) şi se sancţionează astfel:

a) firmele distribuitoare, cu amendă contravenţională de la 50.000.000 la 100.000.000 lei; 

b) contravenienţii majori, cu amendă de la 5.000.000 lei la  10.000.000 lei;

c) contravenienţii minori, precum şi persoanele care sunt elevi sau studenţi, cu amendă contravenţională de la 1.000.000 la 5.000.000 lei.

(3) A doua abatere  de la prevederile art. 4 alin. (1) se sancţionează cu amenda contravenţională prevăzută la alin. (1) lit. a) şi cu suspendarea temporară a activităţii, de către instituţiile competente.

(Amendament propus, parţial, de Comisia pentru sănătate şi familie şi, parţial, de d-nii deputaţi Márton Árpád Francisc şi Alexandru Sassu)
Pentru respectarea normelor de tehnică legislativă, în condiţiile modificării categoriilor de contravenienţi.
Camera Deputaţilor

8. 
Art. 7.  – ……….. 

(4) Persoanele sau organizaţiile care pot justifica un existenţa u8nui interes legitim în suprimarea unei publicităţi sponsorizări sau  unei alte activităţi incompatibile cu prevederile prezentei legi pot acţiona în justiţie împotriva uneia dintre aceste activităţi sau sesiza instituţia administrativă competentă, pentru ca aceasta din urmă să se pronunţe  cu privire la sesizare sau să instituie procedurile corespunzătoare.
Alin. (4) al art. 7 se elimină.

(Amendament propus de Comisie)
Conţinutul art. 7 alin. (4) este redundant, în raport cu prevederile constituţionale.
Camera Deputaţilor

